MESAJUL SABINEI ELENA ŞI A COLEGILOR EI ELEVI VOLUNTARI-CRĂIŞORI ADRESAT ADUNĂRII POPULARE DE LA BUCEŞ-DUPĂPIATRĂ-CHEIA DIN DATA DE 07 IULIE 2013,
   Am venit din Covasna împreună cu colegii mei sub steagul tricolor al Clubului „Crăişorii” din care facem parte, sub îndrumarea D-şoarei prof. Florentina Teacă şi al  D-lui Mărginean Ioan Paul  din Deva,preşedintele Asociaţiei „Ţara Iancului – Iubirea Mea” şi al Clubului de elevi voluntari „Crăişorii”,.Am venit să depunem o coroană de flori şi un pios omagiu aici în vatra românească de la Cheia unde au murit şi s-au jertfit martiri şi eroi români în războiul sfânt  de la 1848-1849 de autoapărare al gliei, credinţei şi limbii străbune ,război declanşat de tirania ungurească contra voinţei românilor exprimată paşnic şi deschis în cele 3 mari Adunări de la Blaj. 
  Am trăit împreună cu ai mei colegi bucuria deosebită a rostirii Legământului de credinţă al Crăişorilor anul acesta,la 11 mai, pe Câmpia Libertăţii din Blaj unde am primit eşarfele tricolore devenind crăişori, acolo unde acum 165 de ani începea Revoluţia şi războiul de autoapărare al românilor din Transilvania sub conducerea marelui erou naţional Avram Iancu. 
  Aşa cum ne-am angajat pe Câmpia Libertăţii din Blaj, noi crăişorii vom susţine întotdeauna naţiunea română pe calea cea dreaptă şi legiuită şi o vom apăra cu toate puterile. Vom conlucra după putinţă la păzirea dreptăţii, la înaintarea binelui, umanităţii şi demnităţii naţiunii române.  
  Pentru noi cei câteva sute de elevi – crăişori din judeţele Hunedoara, Arad, Alba şi Covasna a fi crăişor-patriot înseamnă în primul rând a ne face zi de zi datoria, a învăţa cât mai bine, a respecta legile ţării. Înseamnă în acelaşi timp să ne pregătim astfel încât să putem îndeplini voinţa testamentară a lui Avram Iancu , ca naţiunea noastră să fie fericită. 
    Aceste deziderate nu le vom putea îndeplini niciodată singuri şi niciodată fără concursul guvernanţilor şi legiuitorilor locali şi centrali ai României,alături de celelalte instituţii ale statului român.. 
    Atâta vreme cât un cetăţean al României îşi permite la Sfântu Gheorghe să spânzure o imitaţie a lui Avram Iancu, câtă vreme la Covasna o profesoară îşi permite violenţe asupra unui elev pentru că a purtat tricolorul românesc ,iar aceşti urmaşi ai lui Attila şi Tuhutum încă nu şi-au cerut scuze,nu regretă fapta lor şi nu au fost pedepsiţi după faptă, permiţându-li-se să jignească şi să umilească exact ca pe vremuri simbolurile naţiei române, credem că nici noi cei din Covasna şi Harghita dar nici voi, nici întreg Ardealul nu ne mai simţim în siguranţă.
Vă rugăm de aceea să acţionăm conform apelului  rostit de Simion Bărnuţiu la Blaj,pe Câmpia Libertăţii noastre, acum 165 de ani: 
„Uniţi-vă cu poporul toţi, preoţi, nobili, cetăţeni, ostaşi, învăţaţi, şi vă sfătuiţi într-un cuget  asupra  mijloacelor reînvierii naţionale , pentru că toţi sunteţi fii ai aceleiaşi mame şi cauza este comună. ”                                                                           Sunt din nou actuale versurile poetului  român Adrian Păunescu adresate lui Avram Iancu, pururea cel viu: 
Hei , Moţi iubiţi, prin vremuirea-ntoarsă,
Priviţi, Ardealul, pururi neînfrânt,
Îşi pierde limbă, ţară şi pământ
Şi nu printr-un război, ci printr-o farsă.                                                     ..................................................
Măria Ta, nu-i vremea de odihnă,
Din Ţebea e momentul să răsari,
Trezeşte-te, să pregătim Ardealul
De Învierea României Mari.  

                                                  Buceş,După Piatră-Cheia, 07 iulie 2013


Nota conducerii Asociaţiei „Ţara Iancului-Iubirea Mea” şi a clubului său de elevi voluntari  „Crăişorii : Domnul prof.Vulturar Viorel consilierul primarului comunei Buceş, a avut amabilitatea de  a întâmpina la Buceş-Cheia în data de 07.07.2013 ora 9.00 grupul  celor 18 elevi-crăişori îmbrăcaţi în costume naţionale din oraşul Covasna, din care a făcut parte şi Sabina Elena,grup îndrumat de d-şoara prof.Florentina Teacă.                     Cu această ocazie, Sabina Elena a predat domnului prof.Vulturar Viorel mesajul de mai spre a-l transmite Adunării Populare de la tribuna oficială . .

